**KOMENTE DHE REKOMANDIME**

**MBI RAPORTIN E MONITORIMIT MBI 8M E VITIT 2024**

**PËR MINISTRINË E Financave**

1. **Vlerësim i përgjithshëm i qëllimeve dhe objektivave të politikës**

**Misioni i Ministrisë së Financave është arritja e stabilitetit ekonomik nëpërmjet drejtimit me eficiencë, efektivitet dhe transparencë të financave publike.** Ministria e Financave **dhe Ekonomisë** e ushtron veprimtarinë nëpërmjet këtyre fushave të përgjegjësisë shtetërore: Politikën makrofiskale; Administrimin e të ardhurave; Administrimin e buxhetit të shtetit; Menaxhimin e borxhit publik dhe garancive shtetërore të huas; Administrimin financiar; Menaxhimin financiar dhe kontrollin; Menaxhimin e asistencës financiare të Bashkimit Evropian; Inspektimin financiar publik; Bashkërendimin e përgjithshëm të auditimit të brendshëm; Parandalimin e pastrimit të parave dhe terrorizmit; Lojërat e fatit.

**Ministria e Financave** për 8M 2024 ka administuar dhe menaxhuar fondet publike sipas trembëdhjetë programeve të miratuara, deri në ndarjen e fushave të përgjegjësisë së Ministrisë së Financave dhe Ekonomisë me VKM nr.31, , datë 17.1.2024 “Për përcaktimin e fushës së përgjegjësisë shtetërore të Ministrisë së Financave” dhe VKM nr.30, datë 17.1.2024 “Për përcaktimin e fushës së përgjegjësisë shtetërore të ministrisë së ekonomisë, kulturës dhe inovacionit”, dhe Aktit Normativ nr.1, datë 21.02.2024 “Për disa ndryshime në ligjin 97/2023”.

Programet e Ministrisë së Financave

* 1. Planifikimi, menaxhimi dhe administrimi.
  2. Menaxhimi i Shpenzimeve Publike
  3. Ekzekutimi i Pagesave të Ndryshme
  4. Menaxhimi i të Ardhurave Tatimore
  5. Menaxhimi i të Ardhurave Doganore
  6. Lufta kundër Transaksioneve Financiare Jo-Ligjore

Programet e Ministrisë së Ekonomisë, Kulturës dhe Inovacionit

1. Mbështetje për Zhvillim Ekonomik

2. Mbështetje për Mbikq. e Tregut, Infrast. e Cilës. dhe Pron. Industr.

3. Sigurimi Shoqëror

1. Tregu i Punës
2. Inspektimi në Punë
3. Arsimi i Mesëm Profesional
4. Strehimi
5. **Karakteristika kryesore të performancës së shpenzimeve**

Sipas të dhënave të Sistemit Financiar Informatik të Qeverisë dhe të dhënave të paraqitura nga ministria në raportin e monitorimit, realizimi i shpenzimeve sipas llojit të tyre, deri në fund **të 8- të vitit 2024** për MF paraqitet si më poshtë, *në mijë lekë:*

|  |  |  |  |  |
| --- | --- | --- | --- | --- |
| **NR** | **Emërtimi** | **Plani me ndryshime 2024** | **Fakt 8M 2024** | **Përqindja e realizimit** |
| **1** | **Shpenzime personeli** | **5,768,289** | **3,720,683** | **65%** |
|  | *Shpenzime paga* | 4,896,071 | 3,195,494 | 65% |
|  | *Sigurime shoqerore* | 872,218 | 525,190 | 60% |
| **2** | **Shpenzime të tjera korente** | **7,372,590** | **5,225,028** | **71%** |
| **3** | **Shpenzime kapitale** | **1,832,270** | **344,405** | **19%** |
|  | *Financim i brendshëm* | 1,311,580 | 75,758 | 6% |
|  | *Financim i huaj* | 520,690 | 268,647 | 52% |
| TOTALI | | **14,973,149** | **9,290,116** | **62%** |

Nga të dhënat e mësipërme financiare, vërejmë që realizimi për 8 mujorin e vitit 2024, për shpenzimet korrente në total të Ministrisë së Financave, është rreth 71 përqind të planit, ndërsa vërejmë që për shpenzimet kapitale të Ministrisë së Financave sipas të dhënave të SIFQ, është 19 përqind. Në total realizimi i fondeve buxhetore është 62%.

Plani me ndryshime i buxhetit dhe realizimi i shpenzimeve faktike të buxhetit, sipas çdo programi të ndarë në shpenzime korrente, shpenzime kapitale sipas llojit të financimit, shpenzime kapitale dhe shpenzime total, paraqitet në tabelat më poshtë, në mijë lekë:

|  |  |  |  |  |
| --- | --- | --- | --- | --- |
| **Kodi i Programit** | **Programi** | **Shpenzimet totale** | | |
| **Plani** | **Fakt 8M 2024** | **Përqindja e realizimit** |
| 01110 | Planifikimi, Menaxhimi dhe Administrimi | 1,302,943 | 761,727 | 59 |
| 01120 | Menaxhimi i Shpezimeve Publike | 683,053 | 252,980 | 37 |
| 01130 | Ekzekutimi i Pagesave të Ndryshme | 1,288,009 | 207,736 | 16% |
| 01140 | Menaxhimi i te Ardhurave Tatimore | 3,101,397 | 1,762,394 | 57 |
| 01150 | Menaxhimi i te Ardhurave Doganore | 4,576,857 | 2,361,092 | 52 |
| 01160 | Lufta kunder Transaksioneve Finnaciare Jo-Ligjore | 191,460 | 76,280 | 40 |
| 04130 | Mbeshtetje per Zhvillimin Ekonomik | 45,913 | 45,913 | 100 |
| 04160 | Mbeshtetje per Mbikeqyrjen e Tregut, Infras. E Cilesise dhe Pron.Industriale | 82,238 | 82,238 | 100 |
| 04170 | Inspektimi i Punes | 49,930 | 49,834 | 100 |
| 06190 | Strehimi | 36,549 | 36,549 | 100 |
| 09240 | Arsimi i Mesem (Profesional) | 470,058 | 508,635 | 108 |
| 10220 | Sigurimi Shoqeror | 2,710,000 | 2,710,000 | 100 |
| 10550 | Tregu i Punes | 434,742 | 434,739 | 100 |
| **Totali** | | **14,973,150** | **9,290,116** | **62%** |

Sipas të dhënave të 8M të nxjerrë nga sistemi SIFQ, realizimi faktik është 62 përqind, pa përfshirë të ardhurat jashtë limitit.

Të dhënat sipas strukturës së peshës specifike që secili program zë në buxhetin total të MF, referuar planit vjetor me ndryshime dhe realizimit faktik 8M të vitit 2024, paraqiten si më poshtë:

|  |  |  |
| --- | --- | --- |
| **Programi** | **Plani** | **Fakt 8M 2024** |
|
| Planifikimi, Menaxhimi dhe Administrimi | 3% | 8% |
| Menaxhimi i Shpenzimeve Publike | 2% | 3% |
| Ekzekutimi i Pagesave të Ndryshme | 2% | 2% |
| Menaxhimi i të Ardhurave Tatimore | 5% | 19% |
| Menaxhimi i të Ardhurave Doganore | 8% | 25% |
| Lufta Kundër Transaksioneve Financiare Jo-Ligjore | 0% | 1% |
| Mbështetje për Zhvillim Ekonomik | 1% | 0% |
| Mbështetje për Mbikëqyrjen e Tregut, Infrastruktura e Cilësise dhe Pronësia Industriale | 1% | 1% |
| Inspektimi në Punë | 0% | 1% |
| Strehimi | 1% | 0% |
| Arsimi i Mesëm Profesional | 5% | 5% |
| Sigurimi Shoqëror | 66% | 29% |
| Tregu i Punës | 5% | 5% |
| **Totali** | 100% | 100% |

Duke parë strukturën e realizimit të shpenzimeve faktike për 8 mujorin e2024, vërejmë që pjesën më të madhe të shpenzimeve faktike të kësaj ministrie e zënë shpenzimet e realizuara në programin “Sigurimi shoqëror” me rreth 29% të totalit të shpenzimeve të grupit dhe programet Menaxhimi i të ardhurave Doganore me 27%, Menaxhimi i të ardhurave tatimore me 19%.

1. **Informacion mbi volumin dhe madhësinë e ndryshimit të buxhetit.**

**Ndryshimet e planit të buxhetit përgjatë 8 mujorit të vitit 2024**, duke u nisur nga buxheti fillestar sipas ligjit nr. Nr. 97/2023, “Për buxhetin e vitit 2024”, ka ardhur si pasojë e fondeve të akorduara si fonde shtesë nga Fondi i veçantë, përfitim i fondeve buxhetiore nga VKM, rishpërndarje e fondeve buxhetore dhe Akti Normativ nr.1, datë 21.02.2024.

Buxheti fillestar për vitin 2024 ka ndryshuar përsa më poshtë:

-Shtuar shpenzimet korrente në vlerën prej 14 milion si rezultat të detajimit të fondit të veçantë për vitin 2024, miratuar me shkresën nr.760/1 datë 21.02.2024.

-Shtuar shpenzimet korrente në vlerën prej 17.9 milion lekë në programin “Ekzekutimi i Pagesave të Ndryshme”, si rezultat të VKM-së nr. 177, datë 27.03.2024 “Për Ekzekutimin e Vendimit të Gjykatës Evropiane për të drejtat e njeriut, datë 07.11.2023, për çështjen “Durdaj dhe të tjerë kundër Shqipërisë”(Për kërkesën nr.63543/09 dhe 3 kërkesa të tjera)”.

-Pakësuar plani i buxhetit në vlerën prej 40.3 miliard lekë (nga të cilat: 2.7 miliard lekë janë shpenzime personeli, 37.2 miliard lekë janë shpenzime korrente dhe 300 milion lekë janë shpenzime kapitale) si rezultat të Aktit Normativ nr.1 datë 20.02.2024 dhe VKM-së nr.31 datë 17.01.2024 “Për përcaktimin e fushës së përgjegjësisë shtetërore të Ministrisë së Financave”.

Për shkak të ndarjes së Ministrisë së Financave dhe Ekonomisë, fondet e përdoruara deri në fund të muajit prill 2024 për programet e ekonomisë mbeten në satusin plan-fakt në grupin 10 të MF-së, ndërsa pjesa e fondeve disponibël kaluan në favor të Ministrisë së Ekonomisë, Kulturës dhe Inovacionit.

-Referuar kërkesave të paraqitura nga SASPAC, me miratim nga Drejtoria e Përgjithshme e Buxhetit janë transferuar kundrejt Bashkive fonde në vlerën 23.6 milion lekë me qëllim përdorimin e këtyre fondeve për parafinancimin, bashkëfinancimin dhe pagesën e tatimit mbi vlerën e shtuar dhe detyrimeve doganore për projektet me financim të huaj.

-Në mbështetje të ligjit nr.8097, datë 21.03.1996 “Për pensionet shtetërore suplementare të personave që kryejnë funksione kushtetuese dhe të punonjësve të shtetit”, VKM-së nr.548, datë 27.07.216 “Për miratimin e kritereve, rregullave dhe procedurave për përfitimin e pensioneve shtetërore suplementare të personave që kryejnë funksione kushtetuese dhe të punonjësve të shtetit, pas largimit nga funksioni”, si dhe në vijim të kërkesave të institucioneve në RSH, janë transferuar këtyre institucioneve fonde në vlerën 9.6 milion lekë, me qëllim shpërblimin e funksionarëve pas ndërprerjes nga funksioni i tyre.

Si rezulat i rritjes së politikës së pagave me VKM nr.421, datë 26.06.2024 “Për disa shtesa dhe ndryshime në Vendimin e Këshillit të Ministrave nr. 325, datë 31.5.2023 “Për miratimin e strukturës së pagave, niveleve të pagave dhe shtesave të tjera mbi pagë të Zëvendësministrit, Funksionarëve të Kabineteve, Prefektit, Nënprefektit, Nëpunësve Civilë dhe Nëpunësve në disa institucione të administratës publike””, Vendimit nr. 422, datë 26.06.2024 të Këshillit të Ministrave “Për një ndryshim në Vendimin nr. 326, datë 31.5.2023 të Këshillit të Ministrave, “Për pagat e punonjësve mbështetës dhe punonjësve të tjerë të specialiteteve të ndryshme në disa institucione të administratës publike””, buxhetit të Ministrisë së Finanance i jane akorduar 216 milionë lekë, nga fondi i kontigjencës në zërin e shpenzimeve të personelit.

Në fund të 8-mujorit për vitin 2024, si rezultat i ndryshimeve plani i buxhetit për Ministrinë e Financave ka mbetur në vlerën rreth 15 miliardë lekë, buxhet i cili është përdorur dhe pritet të përdoret në vijim në funksion të përmbushjes së plotë të detyrimeve të miratuara me ligj

**Të ardhurat jashtë limitit:** Nga të dhënat AFMIS për 8 mujorin e vitit 2024 për këtë ministri janë realizuar të ardhura jashtë limitit në masën 1.5 miliardë lekë.

1. **Performanca dhe statusi i produkteve të disa programeve kryesore.**

**1.Programi “ Planifikimi, Menaxhimi dhe Administrimi ” (Programi 01110)**

Objektivi i këtij programi është: Mirëmenaxhimi i financave publike përmes hartimit të politikave në fushën e financave dhe ekonomisë, si dhe rritja dhe zhvillimi i kapaciteteve planifikuese dhe menaxhuese, nëpërmjet programeve trajnuese dhe zhvilluese në respektim edhe të parimit të barazisë gjinore.

Programi koordinon dhe monitoron performancën e programeve të Ministrisë, veçanërisht për të promovuar një përdorim me eficent dhe efektiv të burimeve njerëzore dhe financiare. Ky program përcakton menaxhimin dhe mbështetjen administrative për programet e tjera të ministrisë, veçanërisht në vazhdimësinë e zhvillimit të kapaciteteve menaxhuese në të gjitha nivelet e ministrisë për të mundësuar përgatitjen, zhvillimin dhe implementimin e politikave dhe kuadrit ligjor në përputhje me standartet e BE-së.

Shpenzimet korrente të fokusuar në këto produkte:

Produkti 1. *Akte ligjore dhe nënligjore të miratuara.*Me synimin e mirëmenaxhimit të financave publike përmes hartimit të politikave në fushën e financave për këtë produkt gjatë 8-mujorit janë miratuar 53 akte ligjore/nënligjore nga drejtoritë përkatëse, sipas fushës së përgjegjësisë, me një kosto prej 510.7 milion lekë.

Produkti 2. *Trajnime të kryera nga QTATD*, është realizuar rreth 468 orë/trajnimi nga 1050 orë/trajnimi të planifikuara, me nje kosto 10.5 milionë lekë. (Janë zhvilluar 38 tema trajnimi (15 tema të nivelit funksional, 10 tema të nivelit vazhdues dhe 13 tema të nivelit bazë), nëpërmjet të cilëve trajnuar 686 punonjës në total (327 punonjës të nivelit funksional, 33 punonjës të nivelit bazë dhe 326 punonjës të nivelit vazhdues).

Realizimi këtij produki ka synim trajnimin dhe ngritjen e kapaciteteve të administratës Tatimore dhe Doganore, në përputhje me objektivat strategjike në këtë fushë.

Produkti 3. *Kontrata te monitoruara nga CFCU*, qëllimi i monitorimit të së cilave është sigurimi i një manaxhimi administrativ efektiv, financiar dhe teknik te projekteve te miratuara sipas marreveshjjeve financiare me Komisionin Evropian, Bankën Botërore dhe Donatorë të tjerë. Për vitin 2024, priten të monitorohen rreth 39 kontrata, nga të cilat gjatë 8-mujorit janë monitoruar 33 prej tyre, me nje kosto prej 1.6 milionë lekë, monitorimi i të cilave vijon edhe për muajt e tjerë të vitit. Duke marrë në konsideratë kërkesat e IPA III, gjatë 8-mujorit të vitit 2024 u miratua struktura e re për CFCU-në me Urdhrin e Kryeministrit nr. 59, datë 18.04.2024, me synim rritjen e detyrave dhe përgjegjësisë së CFCU-së për menaxhimin e portofolit të projekteve nën IPA III.

Produkti 4. *“Taksa pasurie të arkëtuara”*

Nga të dhënat e regjistruara rezulton se në Kadastrën Fiskale janë regjistruar 1,200,000 njësi pronësore. Nga të dhënat e regjistruara në Regjistrin Qendror të Bazës së të Dhënave për Llogaritjen e Taksës Vendore mbi Pasurinë e Paluajtshme “ndërtesë” (Kadastra Fiskale) rezulton se për periudhën kohore janar-gusht 2024 janë kryer regjistrime dhe përditësime të 2,629 njësive pronësore të cilat janë të identifikuara në sistem nga Bashkitë Mat, Delvinë, Libohovë, Librazhd, Kolonjë, Korçë, Prrenjas, Mirditë dhe Sarandë nga ku janë kryer 392 regjistrime të njësive pronësore ekzistuese të identifikuara nga burimi i regjistrit të klientëve të OSHEE të cilat nuk janë të kompletuara me informacion dhe 2,237 përditësime të njësive ekzistuese.

Për vitin 2024, Ministira e Financave është përqëndruar në realizimin e investimeve, realizimi i të cilave paraqitet relativisht i ulët për shkak të ndarjes së fushave të përgjegjësisë shtetërore të Ministrisë së Financave dhe Ekonomisë,që si rrjedhojë solli edhe ndarjen e godinës dhe aseteve të saj. Efekti i kësaj ndarje solli vonesa në kryerjen e procedurave për realizimin e projekteve si më poshtë:

-Projekti “Rikonstruksion i pjesshëm i Godinës MF-së”

-Projekti “Blerje Pajisje Kompjuterike”

-Projekti “Blerje Pajisje Zyre”

Ndërsa Projekti “Blerje Automjete” sipas udhëzimeve të Operatorit të Blerjeve të Përqëndruara është në proces të rishikimit të specifikimeve teknike të hartuara nga grupi i punës.

Projekti 18CJ202 “Rikonstruksion Ambjentesh për arkivat e CFCU” paraqitet i realizuar.

Projekti “TVSH për projektet me financim të huaj” pritet të realizohet në vijim, në varësi të ecurisë së projekteve me financim të huaj dhe depozitimit të dokumentacionit për rimbursim të TVSH-së.

*-Financim i huaj*

Gjatë muajve janar-gusht të vitit 2024, buxheti për financimin e huaj në total është realizuar në vlerën prej 230 milion lekë ose në masën 58% ndaj planit vjetor, ndarë sipas projekteve:

*Projekti “Lehtësimi i tregtisë dhe transportit në Ballkanin Perëndimor*” projekt në vijim nga viti 2023, në formën e kredisë, i financuar nga Banka Ndërkombëtare për Rindërtim dhe Zhvillim në formën e një marrëveshjeje huaje, ratifikuar me ligjin nr. 62/2019. Gjatë 8-mujorit janë monitoruar 14 kontrata, buxheti i të cilës realizuar në vlerën 193.3 milion lekë ose në masën 97%.

Referuar raportimit me shkresën nr. 680, datë 06.08.2024 nga Drejtoria e Projekteve të Bankës Botërore dhe donatorëve të tjerë (CFCU) është vlerësuar edhe një herë realizimi i pritshëm deri më 31 dhjetor 2024, i cili pritet të tejkalojë tavanin buxhetor të përcaktuar për këtë projekt, për të cilin DBMF do vijojë me mbulimin e tij nëpërmjet rishpërndarjes midis projekteve me financim të huaj.

*Projekti “ProTax Albania-Implementimi i taksës së pasurisë të bazuar në vlerën e tregut*”, projekt në vijim nga viti 2023 është realizuar në vlerën prej 22 milion lekë ose në masën 22%. Në kuadër të forcimit dhe modernizimit të sistemit shqiptar të taksimit mbi pasurinë e paluajtshme, në vitin 2018 Qeveria Shqiptare me mbështetjen e Agjencisë Suedeze për Zhvillim Ndërkombëtar, si pala donatore në marrëveshjen e kontributit ka nisur reformimin e taksës mbi pasurinë e paluajtshme me zbatimin e këtij projekti.

*Projekti “Fuqizimi i cilësisë së auditimit dhe raportimit (FINREP III)*” projekt në vijim nga viti 2023, është marrëveshje financiare në formë granti midis Republikës së Shqipërisë dhe Bankës Ndërkombëtare për Rindërtim dhe Zhvillim/Shoqatës Ndërkombëtare për Zhvillim miratuar me VKM nr. 263, datë 29.04.2022 për 8-mujorin janë monitoruar 11 kontrata, buxheti i të cilës realizuar në vlerën prej 14.8 milion lekë ose në masën 15%. Për muajt e mbetur të vitit 2024 vijon zbatimi i kontratave dhe realizimi i prokurimeve sipas planit.

**Programi “ Menaxhimi i Shpenzimeve Publike” (Programi 01120)**

Objektivi kryesor i këtij programi është: "Planifikimi më i mirë i shpenzimeve dhe një administrim i mirë i të ardhurave, duke reflektuar një rritje ekonomike të shpejtë dhe të qëndrueshme. Përmirësimi i cilësisë së Dokumentit të Programit Buxhetor Afatmesëm, si dhe të procesit të përgatitjes së këtij dokumenti gjatë fazës Strategjike dhe Teknike të tij."

Për arritjen e këtij objektivi, për 8 M 2024, janë realizuar produktet me të dhënat si më poshtë:

Produkti 1. *Raporte të Konsoliduara Financiare dhe Fiskale/*Raporte financiare dhe fiskale përfshin publikimin e raporte të ndryshme vjetore dhe periodike të MFE-së, realizuar në vlerën prej 212.3 milion lekë.

*Produkti 2. Dokumenti i Programit Buxhetor Afatmesem*. Për këtë produkt janë alokuar rreth 44 milion lekë dhe është realizuar dokumenti i fazës së parë dhe të dytë. Në 8M realizuar në vlerën prej 2.5 milion lekë ose në masën 6%.

*Produkti 3.Dokumenti i Projektligjit Vjetor të Buxhetit*. Për këtë produkt janë alokuar rreth 42 milion lekë dhe është produkt që finalizohet në fund të vitit. Në 8M realizuar në vlerën prej 3.6 milion lekë ose në masën 9%.

Produkti 4. *“Kontrata të Garancive dhe Kredive të Pakthyera***”** përfshin shpenzimet e personelit dhe shpenzimet korrente të domosdoshme për ushtrimin e veprimtarisë së Agjencisë së menaxhimit të garancive dhe kredive të pakthyera, të realizuara në vlerën prej 25 milion lekë ose në masën 46%.

**Programi “ Ekzekutimi i Pagesave të Ndryshme” (Programi 01130)**

Objektivi i këtij programi është: Ekzekutimi i pagesave të ndryshme sipas natyrës së tyre: për kuotat e antarësimeve në organizatat ndërkombëtare, për rritjen e kapitalit në institucionet financiare ndërkombëtare, shpërblime të menjehershme të funksionareve të lartë në rastet e largimit nga detyra, etj.

Për arritjen e këtij objektivi, për 8 mujorin e vitit 2024, janë realizuar produktet me të dhënat si më poshtë:

*Produkti 1. Shpërblime sipas funksionit;* për këtë produkt, janë shpërblyer 16 funksionarëve pas ndërprerjes nga funksioni i tyre duke pakësuar planin e buxhetit për këtë produkt me 10.2 milion lekë. Ky produkt nuk paraqitet me realizim pasi këto fonde iu transferohen institucioneve përfituese, realizimi i të cilave bëhet nga buxhetet e tyre respektivë.

*Produkti 2. Vendime Gjyqesore të Ekzekutuara*. Janë likujduar 56 vendime gjyqësore me nje kosto prej 133 milionë lekë.( 26 Vendime Gjyqësore për burgim të padrejtë; 12 Vendime Arbitrazhi; 18 Vendime të Gjykatës Europiane të të Drejtave të Njeriut)

*Produkti 3.Pagesa për Kuota Ndërkombëtare.* Ky produkt është planifikuar për pagesat e anëtarësimit të MF-së në organizatat ndërkombëtare, dhe është realizuar në vlerën prej 210 mijë lekë gjatë 8-mujorit.

*Produkti 4.“Shërbime konsulence.*Ky produkt ka të planifikuar shpenzimet që përdoren për konsulencë që lidhen me shpenzimet vjetore për emetimin dhe ndjekjen e procesit të Eurobond-it, shpenzimet për vlerësimin e riskut të kreditit vjetor të Republikës së Shqipërisë si dhe shpenzimet për mirëmbajtjen e sistemit DMFAS. Në këtë kuadër gjatë tetë mujorit të vitit 2024, numri i transfertave për realizimin e këtij produkti arrin 11 të tilla me vlerën 48.6 milion lekë ose në masën 49%.

*Produkti 5.“Bridge Financing (Financim Afatshkurtër për Fondin Kombëtar”*.Nisur nga fakti se për periudhën janar-gusht 2024, struktura e financës së Aparatit të MF-së nuk ka kryer asnjë realizim për Financim Afatshkurtër të Fondit Kombëtar është kërkuar informacion te Drejtoria e Fondit Kombëtar në lidhje me parashikimin mbi realizimin e pritshëm deri në fund të vitit, nëpërmjet të cilit do të vlerësohet statusi i këtij produkti në vijim.

-Financim i brendshëm

Në këtë program ka 2 projekte me financim të brendshëm të planifikuara në Aparatin e MF-së:

*Projekti “TVSH, Zhdoganime”*

Ky produkt është planifikuar për SASPAC me qëllim përdorimin e tij për parafinancimin, bashkëfinancimin dhe pagesën e tatimit mbi vlerën e shtuar dhe detyrimeve doganore për projektet me financim të huaj. Për 8-mujorin e vitit 2024, Drejtoria e Përgjithshme e Buxhetit ka miratuar 8 kërkesa të dërguara nga SASPAC, me institucione përfituese si: Bashkia Përmet, Bashkia Fushë Arrëz, Bashkia Lushnjë, Bashkia Mat, Bashkia Kukës, Bashkia Devoll, Bashkia Lezhë dhe Bashkia Përmet duke pakësuar planin e buxhetit për këtë produkt me 23.6 milion lekë. Ky produkt nuk paraqitet me realizim pasi këto fonde iu transferohen institucioneve përfituese, realizimi i të cilave bëhet nga buxhetet e tyre respektivë.

*Projekti “Transferta kapitale për IBRD dhe IFC e të tjera”*

Ky projekt është planifikuar për pagesën e detyrimeve vjetore të Republikës së Shqipërisë ndaj organizatave ndërkombëtare si: Islamic Development Bank (IDB), Council of Europe Development Bank (CEB), The International Finance Corporation (IFC), European Bank for Reconstruction and Development (EBRD), nga të cilat për 8-mujorin janë realizuar vetëm 2 transferta për llogari të Islamic Development Bank (IDB) me vlerë 25.7 milion lekë ose në masën 4% dhe pjesa tjetër pritet të realziohet në vijim.

**Programi “ Menaxhimi i të Ardhurave Tatimore” (Programi 01140)**

Objektivi i këtij programi është: Progresi organizativ i Administratës Tatimore dhe zhvillimi i kapaciteteve njerëzore, aplikimi i metodave dhe sistemeve të reja, modernizimi, ofrimi i shërbimeve cilësore dhe reduktimi i barrës administrative në pagesën e detyrimeve tatimore dhe kontributeve të sigurimeve shoqërore si rrjedhojë e rritjes së ndërgjegjësimit publik duke ndihmuar në zhvillimin e kulturës për përmbushje vullnetare më të lartë. Implementimi efikas i legjislacionit tatimor dhe sigurimeve shoqërore, hetimi i rasteve të mashtrimit tatimor, zbatimi i strategjisë së përmbushjes së menaxhimit të riskut, përmirësimi i mëtejshëm i kontrollit tatimor dhe gjurmimi i mashtrimeve tatimore, mbledhja efikase dhe efektive e borxhit.

*Produkti 1. “Tatimpagues të asistuar”*përfshinshpenzimet e personelit dhe shpenzimet operative për ushtrimin e funksioneve të DPT-së dhe ofrimin e shërbimeve ndaj tatimpaguesve, realizuar në vlerën prej 1.4 miliard lekë ose në masën 55%.

*Produkti 2. “Inspektime, hetime tatimore*” përfshin shpenzimet operative me qëllim ushtrimin e veprimtarisë së DPT-së, realizuar në vlerën prej 3.4 milion lekë ose në masë 11%. Plani fillestar i këtij produkti ndryshoi gjatë 8-mujorit si rezultat i krijimit të 6 Drejtorive të reja Rajonale Tatimore me qëllim përmbushjen e detyrave funksionale. Gjatë kësaj periudhe u realizuan 3,258 inspektime dhe hetime nga Administrata Tatimore.

*Produkti 3.“Vendime gjyqësore të ekzekutuara”*

Në këtë produkt është planifikuar shlyerja e detyrimeve ndaj vendimeve gjyqësore, të cilat për 8-mujorin janë realizuar në vlerën prej 289.5 milion lekë ose në masë 97%. Gjatë kësaj periudhe u pakësua vlera e detyrimeve të prapambetura në lidhje me vendimet gjyqësore të formës së prerë (për ish-punonjës të administratës tatimore dhe subjekte), gjatë të cilit u ekzekutuan rreth 78 numër dosjesh.

*Produkti 4. “Strategjia Ndërsektoriale Kundër Korrupsionit”*

Ky produkt është i planifikuar në kuadër të Planit të Veprimit të paraqitur nga Ministria e Drejtësisë “Strategjia Ndërsektoriale kundër Korrupsionit 2023-2030”, i cili gjatë 8-mujorit nuk ka realizim.

*Produkti 5. “RBS/ASHK”* është planifikuar në kuadër të hapjes së drejtorive të reja, përkatësisht të Drejtorive të reja të Mbledhjes së Detyrimeve Tatimore të Papaguara, ku gjatë 8-mujorit janë realizuar 1310 pagesa në vlerën 340 mijë lekë osë në masën 1%.

-Financim i brendshëm

Drejtoria e Përgjithshme e Tatimeve, për vitin 2024 ka prioritet këto projekte investimesh, ecuria e të cilave realizuar në masën 23% dhe paraqitet si më poshtë:

*-Projekti “Pagesa e kontributit vjetor Fiscalis 2020”* është planifikuar referuar Marrëveshjes ndërmjet BE-së dhe Shqipërisë për pjesëmarrjen në Programin Fiscalis. Nga plani 3.1 milion lekë është realizuar plotësisht detyrimi ligjor

*-Projekti “Sistemi i ri i menaxhimit të borxhit”,* ecuria e të cilit është në pritje të shpalljes së operatorit ekonomik fitues.

*-Projekti “Përmirësim i sistemit e-taxation***”,** ky projekt është parashikuar në kuadër të implementimit të Ligjit të ri nr. 29/2023 *''Për Tatimin mbi të ardhurat''* si dhe ndryshimet ligjore të miratuara rishtazi, nevoja për zhvillim dhe automatizimi të proçeseve të punës në Administratën Tatimore, në sistemin e-Tax, për të cilin aktualisht është lidhur kontrata dhe pritet realizimi i saj në vijim.

*-Projekti “Blerje paisje elektronike dhe kompjuterike* (ups, sëitch, aparat fotografik etj)” është në proces nga Operatori i Blerjeve të Përqëndruara.

*-Projekti “Rikonstruksion (shtesë kati) DRT Fier***”**, projekt që synon përmirësimin e kushteve të punës për punonjësit e administratës tatimore. Gjatë kësaj periudhe në lidhje me këtë investim është obliguar kontrata dhe kanë filluar punimet të cilat rezultojnë të realizuara në vlerën prej 32.8 milion lekë ose në masën 82%.

**Programi “ Menaxhimi i të Ardhurave Doganore” (Programi 01150)**

Objektivi i programit është krijimi i lehtësirave për operatorët ekonomikë nëpërmjet lehtësimit dhe përshpejtimit të proçedurave doganore.

Për arritjen e këtij objektivi, për vitin 2024, janë realizuar produktet me të dhënat si më poshtë:

*Produkti 1. “Deklarata doganore të proçesuara”*është realizuar në vlerën prej 1.3 miliard lekë ose në masën 55%.

Gjatë 8-mujorit janë procesuar 488,313 deklarata, vlerë e cila përkon me numrin më të lartë të deklaratave të përpunuara nga administrata doganore ku rritjen më të madhe e ofron deklarata e importit 4, të cilat janë edhe deklarata që sjellin të ardhurat për administratën doganore duke treguar në këtë mënyrë edhe rritjen e numrit të deklarimeve në doganë. Vlen për t’u përmendur se ka një ulje të kohës së përpunimit të deklaratave në kanalin e verdhë me 12 minuta, përpunimi në kanalin e gjelbër me rreth 7 minuta dhe në kanalin e kuq me 63 minuta, elementë të rëndësishëm të performancës nga Organizata Botërore e Doganave.

Për sa i përket lehtësirave për operatorët ekonomikë, AEO (Numri i Operatorëve Ekonomikë të Autorizuar), për periudhën janar-gusht 2024 kanë qenë në proçes aplikimi për përfitimin e statusit të tregtarit me besueshmëri 12 operatorë ekonomikë.

*Produkti 2.“Vendime gjyqësore të ekzekutuara”* u realizua në vlerën prej 9.8 milion lekë ose në masën 18.4%, nga të cilat u ekzekutuan 18 vendime gjyqësore.

Objektivi tjetër për garantimin e sigurisë dhe i mbrojtjes kombëtare nga kontrabanda, trafiqet paligjshme, mallrat e ndaluara e falsifikuara, evazioni fiskal ka në përmbajtje 3 produkte si më poshtë:

*Produkti 3. “Inspektime Doganore”* është realizuar në vlerën prej 107.3 milion ose në masën 48%.

Gjatë periudhës janar-gusht 2024 janë realizuar 5,975 inspektime doganore nga të cilat 2,327 kontrolle janë realizuar nga Drejtoria e Antikontrabandës ku 946 ose rreth 42% e tyre kanë qenë të plota. Gjatë kontrolleve të ushtruara janë zbuluar 84 raste me shkelje doganore ku 65 raste me penalitet me vlerë totale prej 26 milion lekë. Efektiviteti i kontrolleve me shkelje për periudhën janar-gusht 2024 rezulton në masën 8%.

Drejtoria e Antitrafikut në pikat e kalimit kufitar në Degët Doganore Durrës, Rinas, Hani Hotit, Vlorë, Kakavijë, Kapshticë, Muriqan dhe Morinë ndaj udhëtarëve, automjeteve, mjeteve të transportit të mallrave dhe udhëtarëve ka ushtruar 3,648 kontrolle dhe monitorime. Në këtë interval kohor ka patur 9 kapje Cash në vlerë totale 53,600 EUR, 77,445 GBP dhe 12,300 CHF.

*Produkti 4. “Hetime doganore te kryera”,* u realizua në vlerën prej 2.6 milion lekë ose në masën 20%.

Drejtoria e Hetimit ka përgatitur dhe dërguar pranë Organit të Prokurorisë: 12 referime, 12 shkelje doganore kundërvajtje administrative, 72 shkelje kontrabandë, 84 informacione kundrejt degëve doganore për marrje vendimi. Gjatë periudhës janar-gusht 2024 janë trajtuar gjithsej 2,946 çështje dhe realizuar 1,171 çështje.

*Produkti 5. “Shërbim skanimi”* është realizuar në vlerën prej 940.4 milion lekë ose në masën 56%. Shërbimi i skanimit është efektiv në pesë pika doganore.

-Financim i brendshëm.

Për vitin 2024, Drejtoria e Përgjithshme e Doganave për vitin 2024 ka prioritet këto projekte investimesh, ecuria e të cilave realizuar në masën 4% dhe paraqitet si më poshtë:

Investimet praqiten me realizim të ulër, pasi për shumica e projekteve të Investimeve Ndodhen në fazë prokutimi (dërguar dokumentacioni për zhvillimin e procedurës pranë Operatorit të Blerjeve të Përqëndruara*,* në fazë përgatitjeje të specifikimeve teknike dhe fondi limit etj.)

-Financim i huaj

Drejtoria e Përgjithshme e Doganave, për vitin 2024 është fokusuar në 3 projekte me financim të huaj:

*Projekti “Zhvillimi i Moduleve të ITMS***”** (Sistemi i Menaxhimit të Integruar të Tarifës) synon forcimin e kapaciteteve institucionale të Administratës Doganore Shqiptare, projekt në vijim nga viti 2023. Kompania e kontraktuar nga BE ka dorëzuar programin dhe dokumentacionin për këtë projekt, por është në fazë pritjeje të firmosjes së dokumentit përmbyllës për të vijuar me tej me realizimin e buxhetit.

*Projekti “Programi “Doganat”*

Për këtë projekt pritet ratifikimi i marrëveshjes nga Kuvendi.

*Projekti “PEN-CP në kuadër të Programit Horizon 202*0” synon të ndërtojë një rrjet ndërmjet administratave doganore të caktuara për të krijuar një ekosistem për ndërveprimin, shkëmbimin e njohurive dhe inovacionit për të përmirësuar sigurinë evropiane, për një kontroll më efikas të flukseve të tregtisë së paligjshme, projekt i realizuar në vlerën prej 4 mijë lekë aktualisht.

**Programi “ Lufta Kundër Transaksioneve Financiare Jo-Ligjore” (Programi 01160)**

Ky program konsiston në kërkimin, marrjen dhe analizimin i informacionit financiar lidhur me të ardhurat që dyshohet se kanë origjinë kriminale si dhe të ardhurat që dyshohet se do të shërbejnë për financimin e aktiviteteve të mundshme terroriste dhe proçedimi i rasteve të pastrimit të parave dhe financimit të terrorizmit. Gjithashtu konsiston edhe tek lufta kundër krimit të organizuar dhe financimit të terrorizmit, nëpërmjet masave të marra mbi pasuritë e vendosura në mënyrë të paligjshme. Ky program financon me fonde buxhetore Agjencinë e Inteligjencës Financiare

Për arritjen e këtyre objektivivave, për 8-Mujorin e Parë 2024, janë realizuar produktet me të dhënat si më poshtë:

*Produkti 1. “RTV & RAD të analizuara”*

Raporti i Aktivitetit të Dyshimtë (RAD) konsiston në analizën e aktiviteteve të dyshimta nëpërmjet raporteve dhe mbledhjes së të dhënave nga kontrolli në zyrë. Në këtë produkt përfshihen shpenzimet e personelit dhe shpenzimet korrente të domosdoshme për ushtrimin e veprimtarisë së AIF-së, realizimi të cilave për 8-mujorin 2024 arrin në vlerën prej 74 milion ose 42%, nga ku mosrealizimi i fondit të pagave dhe sigurimeve sipas pritshmërive vjen si rezultat i procesit të ristrukturimit që ishte parashikuar të kryhej që në fillim të vitit. Gjatë periudhës janar-gusht 2024 u realizuan 1,100 raporte të aktivitetit të dyshimtë.

*Produkti 2. “Inspektime”*

Ky produkt përfshin shpenzimet korrente që përdoren për shërbimet në infrastrukturën mbështetëse të teknologjisë së informacionit nga të cilat janë realizuar 37 inspektime, shpenzimet e të cilave realizuar në vlerën 2.3 milion lekë ose në masën prej 20%.

-Financim i brendshëm

Fondi i akorduar nga buxheti i shtetit për vitin 2024 është 2 milion lekë, planifikuar për *“Blerje paisje kompjuterike dhe “Blerje orendi zyrash”,* i cili paraqitet pa realizim për këtë 8-mujor.

1. **Komente dhe rekomandime**

* Paraqitja e informacionit si dhe të dhënat e raportuara në raportin e monitorimit janë në përputhje me përcaktimet e bëra në Udhëzimin nr. 14, datë 30.05.2023 “Për procedurat standarde të monitorimit të buxhetit në njësitë e Qeverisjes Qendrore”, specifikisht sipas formateve të përcaktuara në paragrafin 49, të këtij udhëzimi.
* Raporti i monitorimit të MF ka të plotësuara tabelat dhe gjithashtu në relacionin e tij ka një analizë, të projekteve/produkteve dhe realizimit të fondeve buxhetore, por jo të detajuar mbi deviacionet më të theksuara nga plani.
* Gjithashtu pjesë e raportit të monitorimit janë të raportuara edhe realizimi i të ardhurave jashtë limitit.
* Në zbatim të kreut V “Monitorimi” të Udhëzimit plotësues nr. 2, datë19.01.2023 “Për zbatimin e Buxhetit të vitit 2023”, lidhur me përdorimin e informacionit të siguruar nga sistemi AFMIS vihet re se:
* Vlerat e sasive faktike të produkteve për vitin 2024 janë plotësuar për të gjitha programet në modulin BPPM, raporti nr. 16.
* Mungon paraqitja e informacionit lidhur me numrin e punonjësve buxhetore të miratuar në Ligjin e Buxhetit vjetor si edhe ai i ndryshuar, me numri faktik të punonjesve me shpjegimet përkatëse mbi devijimin e numrit faktik nga ai i planifikuar në Ankesin nr.1 “Raporti përmbledhës i shpenzimeve të institucionit”, gjeneruar nga AFMIS.
* Nuk është paraqitur në raportin e monitorimit evidentimi i detyrimeve të prapambetura si ato të trashëguara ashtu edhe ato të krijuara rishtazi.
* Referuar të dhënave buxhetore të gjeneruara midis Sistemit Informatik Financiar të Qeverisë (SIFQ) dhe Sistemit Informatik të Menaxhimit Financiar Shqiptar (AFMIS) vihen re se në anekset e monitorimit të gjeneruara nga AFMIS nuk paraqiten të dhënat e art. 232 “Transferta kapitale” për programin 01130, përkatësisht në vlerën 600 milion lekë në “planin e rishikuar” dhe 25.7 milion lekë në “fakti për 8-mujorin” për llogari të vitit 2024.
* Lidhur me përmirësimin e cilësisë së përmbajtjes së raportit të monitorimit rekomandojmë:

Për treguesit e performancës në nivel qëllimi dhe treguesit e performancës në nivel objektivi të shfaqura në aneksin 4 “Raporti i realizimit të treguesve të performancës së programit”, nga verifikimi për programet buxhetore, rekomandojmë përcaktimin e njësisë matëse në kolonën përkatëse si edhe treguesit faktikë të plotësuar në këtë aneks duhet të jenë ato që janë realizuar faktikisht për periudhën nëse janë të matshme për periudhën.

**Publikimi:**

* Raporti i monitorimit për 8-Mujorin është publikuar në faqen zyrtare të Ministrisë së Financave vetëm pjesa e relacioni, pa anekset, për të cilin rekomandojmë publikimin.

Linku i publikimit: https://financa.gov.al/raporte-vjetore-per-zbatimin-e-buxhetit-dhe-anekset/